Ramzan Qodirov Qrim respublikasi faxriy akademigiga aylandi

Qrim ma’muriy markazi — Simferopolda bo‘lib o‘tgan “Kavkaz ovozi” festivalida Ramzan Qodirov Qrim respublikasi akademigi oltin medali bilan taqdirlandi. Bu haqda “Exo Moskvi” xabar bermoqda.

Tadbirda Checheniston rahbarining o‘zi ishtirok etmagan, mukofotni chechenistonlik vazirlardan biri qabul qilib olgan.
Checheniston rahbari bungacha ham bir necha ilmiy darajalarni olgan. Xususan, avvalroq u Checheniston Fanlar akademiyasi faxriy akademigi etib saylangan edi.
Bir yil avval esa u Kunta-Hoji Kishiyev nomidagi Islom universiteti faxriy professoriga aylangandi. Bundan tashqari, u iqtisodiyot fanlari nomzodi ham sanaladi.